*विषय:- मौजुदा सूचीमा दर्ता हुने सूचना !*

यस कार्यालयबाट आर्थिक वर्ष २०८१/०८२ मा सार्वजनिक खरीद ऐन, २०६३ ले निर्दिष्ट गरे बमोजिम हुने खरीद सम्बन्धी कार्यको लागि तपशील बमोजिमको मालसामान तथा सेवाहरु आवश्यकता भएका बखत खरीद गर्नुपर्ने भएकाले सार्वजनिक खरीद नियमावली, २०६४ को नियम १८ मा व्यवस्था भए बमोजिम खरीदको प्रकृति अनुसार आपूर्तिकर्ता, निर्माण व्यवसायी, परामर्शदाता, गैरसरकारी संस्था वा सेवा प्रदायकको छुट्टै सूची तयार गर्नुपर्ने प्रावधान रहेको हुँदा खरीद सम्बन्धी काम कारवाहीमा संलग्न हुन इच्छुक कम्पनी, फर्म तथा संस्थाहरुले आवश्यक कागजातहरु सहित प्रत्येक समूहका लागि छुट्टा छुट्टै मौजुदा सूचीमा दर्ता हुन ऐ. नियमावलीको नियम १८ को उपनियम १ सँग सम्बन्धित अनुसूची-२क. बमोजिमको ढाँचामा निवेदन दिनुहुन जानकारी गराईन्छ । [dgao.udayapur@ag.gov.np](mailto:dgao.udayapur@ag.gov.np) बाट निवेदनको ढाँचा डाउनलोड गर्न सकिनेछ ।

1. मालासामान आपूर्ति तर्फ:
2. **मसलन्द तथा कार्यालय सञ्चालनका सामानहरु**
3. **मेसिनरी, औजार र यन्त्र उपकरण आपूर्ति**
4. **इलेक्ट्रिकल तथा इलोक्ट्रोनिक्स सामानहरु**
5. **पत्रपत्रिका र पुस्तक**
6. **पिउने पानी (जार पानी तथा मिनरल वाटर)**
7. **फ्लेक्स, ब्यानर तथा नेमप्लेट लगायत अन्य छपाई सम्बन्धी कार्यहरु**
8. **फर्निचर तथा फर्निसिङ**
9. **सवारी साधनहरुको ग्याजेट तथा पार्टपूर्जाहरु**
10. **अतिथि सत्कार एवं उपहारका सामानहरु**
11. **कम्प्युटर तथा सूचना प्रविधि सफ्टवेयर**
12. **इन्धन तथा लुब्रिकेन्टस**
13. **हार्डवेयर तथा अन्य फिटिङका सामग्रीहरु**
14. **निर्माण सामग्री तथा रङ्गरोगन**
15. मर्मत कार्य तर्फ:
16. **सवारी साधन तथा पार्टपूर्जा मर्मत**
17. **कम्प्युटर, फोटोकपी मेसिन, प्रिन्टर, फ्याक्स, टेलिफोन मर्मत सम्भार एवं जडान**
18. **इलेक्ट्रोनिक्स उपकरण (वातानुकूल, इन्भटर र अन्य उपकरण) मर्मत सम्भार**
19. **सोफा तथा फर्निचर मर्मत संभार**
20. निर्माण कार्य तर्फ:
21. **सार्वजनिक निर्माण, भवन तथा भौतिक निर्माण तथा संरचना मर्मत सम्भार**
22. अन्य सेवा तर्फ:
23. **सरसफाई सेवा**
24. **बगौँचा व्यवस्थापन र सम्भार सेवा**
25. **कुरियर सेवा**
26. **पूराना पुस्तक, दर्ता किताब ब्यान्डिङ कार्य**
27. **अध्ययन अनुसन्धान तथा अन्य परामर्श सम्बन्धी कार्य**
28. **इन्टरनेट सेवाहरु**
29. **प्लम्बिङ तथा वाइरिङ सेवा**
30. **वार्षिक रुपमा मर्मत तथा करार सेवा**
31. **विज्ञापन तथा सूचना प्रकाशन**
32. **रेडियो तथा एफ एममा सूचना प्रसारण**
33. **आवासीय व्यवस्था सहितको सभा, सेमिनार, गोष्ठि, कार्यक्रम सञ्चालनसँग सम्बन्धित सेवा तथा व्यवसाय**

दरखास्त साथ पेश गर्नुपर्ने कागजातहरु:-

1. फर्म वा कम्पनी दर्ता प्रमाणपत्रको प्रमाणित प्रतिलिपि
2. स्थायी लेखा नम्बर र मु.अ.कर दर्ता प्रमाणपत्रको प्रमाणित प्रतिलिपि(मु.अ.करमा दर्ता हुनु नपर्ने भएमा सो खुल्ने आधिकारिक कागजात)
3. आ.व.२०८०/०८१ को करचुक्ता प्रमाणपत्रको प्रमाणित प्रतिलिपि(आ.व.०८०/८१ को कर चुक्ता प्रमाणपत्र लिन बाँकी भए म्याद थपको प्रमाण पत्र)
4. सालबसाली वा आवधिक रुपमा नविकरण गर्नुपर्ने फर्मको हकमा नविकरण भएको प्रमाण खुल्ने कागजात
5. उल्लेखित सेवा प्रदान गर्न प्रचलित कानूनले कुनै निकायको अनुमति लिनुपर्ने भएको हकमा अनुमति लिएको प्रमाणपत्रको प्रमाणित प्रतिलिपि
6. सार्वजनिक खरीद कार्यका लागि अयोग्य नभएको स्वघोषणापत्र
7. सूचिकृत हुन चाहने इजाजत प्राप्त दर्तावाल व्यक्ति, फर्म, कम्पनी एवं संस्थाहरुले आफ्नो फोन नं. फ्याक्स नं.मोबाइल नं. इमेल र सम्पर्क व्यक्तिको विवरण अनिवार्य रुपमा उल्लेख गर्नु पर्नेछ ।